****

**V Kinodvor prihaja 7. filmski festival Kinotrip – mladi za mlade**

**Med 20. in 22. oktobrom bo v Kinodvoru potekal 7. mednarodni filmski festival Kinotrip.**

Sedma edicija prinaša šest celovečernih filmov za različne filmske okuse vseh starosti, na festival pa se znova vrača **Kinotripčič – program kratkih filmov**. Celoten program je tudi letos skrbno izbrala ekipa Kinotripovega filmskega kluba, ki jo letos sestavlja devet srednješolk.

Filmski sprehod nas bo vodil skozi pisane pokrajine mladih: od hipnotičnih podob Beneške lagune do živo oranžne avstralske puščave, s hitrimi obrati športne drame in rahločutnimi izpovedmi, ki rušijo meje in širijo obzorja.

Vmesni postanki in počitki bodo obarvani s filmskimi pogovori, z minglanjem in zabavo. Bi raje sprehod s slušalkami v ušesih? Tu so tudi štiri nove epizode festivalskega podkasta Kinotripanje.

**Zato pot pod noge, ker brez muje se še čevelj ne obuje. Naj te Kinotrip sezuje!**

**Vstopnice v prodaji od 3. oktobra.**

Program in več informacij na [Kinodvorovi spletni strani](http://www.kinodvor.org/kinotrip). Festivalsko dogajanje lahko spremljate tudi na Kinotripovih [Facebook](https://www.facebook.com/KinotripKinodvor) in [Instagram](https://www.instagram.com/kinotrip/) profilih.